**POKYNY PRE ZÁKONNÝCH ZÁSTUPCOV ČLENOV CVČ**

►  Zákonný zástupca zodpovedá za dodržiavanie hygienicko-epidemiologických opatrení pri príchode dieťaťa do CVČ a pri odchode dieťaťa z CVČ (nosenie rúšok, dodržiavanie odstupov, dezinfekcia rúk).

 ► Predkladá pri prvom nástupe dieťaťa do CVČ písomné **Vyhlásenie** o tom, že dieťa neprejavuje príznaky prenosného ochorenia a nemá nariadené karanténne opatrenie. Materiáll si môžete stiahnuť na cvcnovabana.sk na hlavnej stránke („Pokyny k novému školskému roku 2020/2021“).

 ► Vyplnený dokument   je potrebné, aby dieťa odovzdalo vedúcemu záujmového útvaru, ktorý dieťa bude navštevovať. V prípade, že si  ho rodič nemôže stiahnuť, vytlačiť, bude k dispozícií pri vstupe do budovy a bude ho treba vypísať na mieste.

►Do vnútorných priestorov CVČ / školy je umožnený vstup len zamestnancom a členom CVČ, rodičia do budovy vstupujú len v nutných prípadoch – len jedna osoba, ktorej odporúčame nezdržiavať sa v priestoroch CVČ počas záujmovej činnosti dieťaťa.

► V prípade akéhokoľvek prejavu respiračného ochorenia (prechladnutie, nádcha, kašeľ...),dieťa nemôže navštevovať  výchovno-vzdelávací proces v CVČ.

► Ak počas záujmovej činnosti vedúci záujmového útvaru zistí prejavy ochorenia, kontaktuje zákonného zástupcu, ktorý bude povinný bezodkladne si vyzdvihnúť dieťa z CVČ. Do doby vyzdvihnutia bude dieťa izolované v izolačnej miestnosti.

► Dieťa nosí rúško všade vo vnútorných priestoroch CVČ/školy (v priestoroch sídla CVČ), okrem svojej  miestnosti, kde prebieha záujmová činnosť (výchovno-vzdelávací proces).

► Ohľadom konkrétneho termínu začatia záujmovej činnosti odporúčame sledovať webové sídlo CVČ www.cvcnovabana.sk, kde bude po 20.9.2020 zverejnený rozvrh hodín. Oficiálne činnosť záujmových útvarov začína od 1.10.2020 alebo podľa nariadenie MŠVVaŠ SR, ÚVZ SR a zriaďovateľa CVČ.